Diari Oficial de la Generalitat Valenciana


Sumari del DOGV 8597, del 23-07-2019 (2019/7320)

Informació pública de la convocatòria per a l'alçament d'actes prèvies a l'ocupació de determinades finques afectades pel projecte línia aerosubterrània d'alta tensió, simple circuit a 132 kV i la subestació transformadora 132/30 kV CSF Turroneros, en el terme municipal de Xixona. Expedients ATREGI/2018/7/03, ATLINE/2018/111/03. Expedient d'expropiació forçosa JUEXPR/2019/1/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8597

Data del DOGV
:   23-07-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/7320


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la convocatòria per a l'alçament d'actes prèvies a l'ocupació de determinades finques afectades pel projecte línia aerosubterrània d'alta tensió, simple circuit a 132 kV i la subestació transformadora 132/30 kV CSF Turroneros, en el terme municipal de Xixona. Expedients ATREGI/2018/7/03, ATLINE/2018/111/03. Expedient d'expropiació forçosa JUEXPR/2019/1/03. [2019/7320]  
Amb data de 19 de febrer de 2019, la Direcció General d'Indústria i Energia, va dictar resolució per la qual es va atorgar autorització administrativa a Fuente Álamo Energía Solar 1, SL, es va aprovar el projecte de construcció d'una central elèctrica fotovoltaica, de potència instal·lada 34,818 MW, denominada CSF Turroneros i de la seua infraestructura d'evacuació, composta per 12 centres de transformació interiors a aquesta, tres línies subterrànies de 30 kV que els connecten, una subestació transformadora 132/30 kV, denominada ST CSF Turroneros i la línia mixta aeri-subterrània en 132 kV, entre aquesta subestació i la subestació de distribució ST Xixona, i es va declarar, en concret la utilitat pública d'aquesta línia mixta.  
Aquesta declaració d'utilitat pública d'acord amb el que es disposa en la Llei 24/2013, de 26 de desembre, del Sector Elèctric, i en el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la urgent ocupació d'aquests, sent-los aplicable el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això aquest Servei Territorial d'Indústria i Energia d'Alacant, en compliment del que es disposa en l'esmentat article 52 de la Llei d'expropiació forçosa, convoca les persones titulars dels béns i drets afectats als ajuntaments on radiquen les finques afectades, com a punt de reunió per a, de conformitat amb el procediment que estableix l'article esmentat, dur a terme l'alçament d'actes prèvies a l'ocupació i, si procedira, les d'ocupació definitiva.  
  
Totes les persones interessades o titulars de qualsevol classe de dret o interés sobre els béns afectats, hauran d'acudir personalment o representades mitjançant la deguda autorització, aportant els documents acreditatius de la seua titularitat i l'últim rebut de la contribució, podent-se acompanyar de personal d'assessorament, si ho estimen oportú, a la seua costa.  
L'alçament d'actes tindrà lloc el dia 12 de setembre de 2019 a partir de les 10.00 hores a l'Ajuntament de Xixona.  
L'ordre d'alçament d'actes es comunicarà mitjançant l'oportuna cèdula de citació, figurant la relació de les persones titulars convocades en el tauler d'edictes de l'ajuntament assenyalat i en l'annex.  
  
És de significar que aquesta publicació es considera igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, com a notificació als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
  
En l'expedient expropiatori Fuente Álamo Energía Solar 1, SL, assumirà la condició de beneficiària.  
  
Alacant, 1 de juliol de 2019.- El cap del Servei Territorial d'Indústria i Energia: Matías Pablo Mas Gisbert